OzLabs/hebrew-wiki-articles huggingface dataset:
עונת 1935/1936 בליגת ארץ ישראל בכדורגל

עונת 1935/1936 בליגת ארץ ישראל בכדורגל (כונתה גם ליגה א) הייתה העונה הרביעית של הליגה הבכירה בכדורגל בארץ ישראל במהלך תקופת המנדט.

הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'.

העונה החלה ב-7 בדצמבר 1935 והסתיימה ב-19 בדצמבר 1936.

על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.

בעקבות המרד הערבי הגדול שהתרחש בשנה זו וגרם למצב ביטחוני רעוע, רק 6 קבוצות השתתפו בליגה, ולוח הזמנים של הליגה השתנה והופסק לסירוגין.

את העונה סיימה מכבי תל אביב במקום הראשון וזכתה בתואר האליפות.
בעונה זו לא היו ירידות ליגה.

==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
!הערות
|-bgcolor="#ffff99"
|1||מכבי תל אביב||10||7||2||1||21||9||16||
|-
|2||הכח תל אביב||10||6||3||1||18||8||15||
|-
|3||הפועל תל אביב||10||4||4||2||24||12||12||
|-
|4||הפועל חיפה||10||4||2||4||16||13||10||
|-
|5||מכבי אבשלום פתח תקווה||10||2||3||5||10||20||7||
|-
|6||מכבי נס ציונה||10||0||0||10||2||29||0||
|}

== הערות שוליים ==

קטגוריה:1935 בארץ ישראל: ספורט
קטגוריה:1936 בארץ ישראל: ספורט
קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1935
קטגוריה:תחרויות כדורגל ב-1936
עונת 1937 בליגת ארץ ישראל בכדורגל

עונת 1937 בליגת ארץ ישראל בכדורגל (כונתה גם ליגה א) הייתה העונה החמישית של הליגה הבכירה בכדורגל בארץ ישראל במהלך תקופת המנדט.

הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'.

העונה החלה ב־30 בינואר 1937 והסתיימה ב־27 בנובמבר 1937.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.

בעקבות המרד הערבי הגדול שהתרחש בשנה זו בהמשך לעונה שעברה, וגרם למצב ביטחוני רעוע, רק 5 קבוצות השתתפו בליגה, ולוח הזמנים של הליגה השתנה והופסק לסירוגין.

בתום העונה סיימה מכבי תל אביב במקום הראשון וזכתה באליפות בפעם השנייה ברציפות.
בעונה זו לא היו ירידות ליגה. בגביע זכתה הפועל תל אביב.

מלך השערים בעונה זו היה נתן פנץ ממכבי תל אביב שהבקיע 7 שערים בעונה קצרה זו.
==טבלת הליגה==

{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
!הערות
|-bgcolor="#ffff99"
|1||מכבי תל אביב||8||7||0||1||28||10||14||
|-
|2||הפועל תל אביב||8||5||1||2||20||9||11||
|-
|3||הכח תל אביב||8||2||3||3||13||18||7||
|-
|4||הפועל חיפה||8||2||1||5||13||22||5||
|-
|5||מכבי אבשלום פתח תקווה||8||1||1||6||5||24||3||
|}

== הערות שוליים ==

קטגוריה:1937 בארץ ישראל: ספורט
קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1937
עונת 1938 בליגת ארץ ישראל בכדורגל

עונת 1938 בליגת ארץ ישראל בכדורגל (כונתה גם ליגה א) הייתה העונה השישית של הליגה הבכירה בכדורגל בארץ ישראל במהלך תקופת המנדט.

הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'.

העונה החלה ב-5 בפברואר 1938 והופסקה ב-4 ביוני 1938.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.

בליגה זו היו 9 קבוצות ממספר מחוזות שונים, כולל 2 קבוצות בריטיות שהצטרפו מחדש לליגה לאחר מספר שנים שבהן לא השתתפו בה.

הליגה הייתה אמורה להמשיך לאחר קיץ 1938 אך שלטון המנדט הגביל את תנועת האזרחים, מה שהפריע לקבוצות לעבור בין המחוזות, וזאת בעקבות המצב הביטחוני הרעוע שחל על רקע המרד הערבי הגדול. 
לכן ההתאחדות לכדורגל בארץ ישראל קיימה ליגה במחוז תל אביב שכללה 4 קבוצות: הפועל תל אביב, מכבי תל אביב, הכח תל אביב ומכבי אבשלום פתח תקווה. ליגה זו הסתיימה ב-14 בינואר 1939.

בתום העונה סיימה הפועל תל אביב במקום הראשון וזכתה באליפות, כשבמקביל סיימה במקום הראשון גם בליגת תל אביב של 1939, וזכתה באליפות ארץ ישראל.

בעונה זו לא היו ירידות ליגה.

בעונה זו מלך השערים היה פרי נויפלד ממכבי תל אביב שכבש 10 שערים.

==טבלת הליגה==

{| class="wikitable sortable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||הפועל תל אביב||11||9||2||0||27||9||20
|-
|2||מכבי תל אביב||11||7||3||1||44||13||17
|-
|3||המשטרה הבריטית||8||5||0||3||21||17||10
|-
|4||הפועל חיפה||8||4||1||3||15||17||9
|-
|5||הכח תל אביב||11||3||2||6||19||28||8
|-
|6||הפועל הרצליה||8||3||0||5||11||20||6
|-
|7||מכבי אבשלום פתח תקווה||11||2||2||7||13||20||6
|-
|8||מכבי נס ציונה||8||1||2||5||12||23||4
|-
|9||המעופפים רמלה||8||2||0||6||10||25||4
|}

== הערות שוליים ==

קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1938
קטגוריה:תחרויות כדורגל ב-1939
יחסי הפיליפינים–ונצואלה

כתב ההאמנה שלה לנשיא הפיליפינים בניגנו אקינו השלישי, 2016]]
בין רפובליקת הפיליפינים לבין הרפובליקה הבוליברית של ונצואלה מתקיימים יחסים דיפלומטיים ידידותיים מאז כינונם הרשמי ב-27 באוגוסט 1968.

== היסטוריה ==
בשתי המדינות קיימות קהילות גדולות של היספאנים.

נשיא ונצואלה, הוגו צ'אווס, ביקר בפיליפינים בשנת 1999 במסגרת ביקור רשמי שערך באזור. צ'אווס חתם על מזכר הבנות בנושא שיתוף פעולה תיירותי ועל מזכר הבנות בנושא סחר וההשקעות. ונצואלה היא שותפת הסחר החמישית בגודלה בדרום אמריקה של הפיליפינים. ונצואלה ייצאה בשנת 2004 סחורות בשווי 38 מיליון דולר, לעומת 1.6 מיליון דולר בלבד ב-2003.

שתי המדינות משתפות פעולה במגוון תחומים, רוב שיתופי הפעולה הם בתחום החשמל, ההשקעות והאנרגיה.

== ייצוג ==
* ונצואלה מיוצגת בפיליפינים בדרג השגרירות באמצעות שגרירות שהיא מחזיקה במנילה, בירת המדינה.
* הפיליפינים אינם מיוצגים בוונצואלה בדרג השגרירות, אלא בדרג הקונסולרי באמצעות קונסוליה שהם מחזיקים בקראקס, בירת המדינה.

==קישורים חיצוניים==

== הערות שוליים ==
יחסי צ'כיה–קניה

הרפובליקה הצ'כית ורפובליקת קניה מקיימות ביניהן יחסים דיפלומטיים, כשלצ'כיה שגרירות בניירובי ולקניה שגרירות בפראג.

== היסטוריה ==
סגן ראש ממשלת קניה ושר החוץ של הרפובליקה הצ'כית ביקרו בקניה בשנת 2011. ב-2006 ביקר בקניה סגן שר התעשייה והמסחר של צ'כיה.

שר התיירות הקנייתי ביקר בצ'כיה בשנת 2006.

== שיתוף פעולה ==
קניה וצ'כיה חתמו על הסכמים בנושאי:
* שיתוף פעולה מדעי וטכני בין ממשלות צ'כוסלובקיה וקניה ב-1964.
* שיתוף פעולה תרבותי שנחתם בין ממשלות צ'כוסלובקיה וקניה ב-1986.
* הסכם שירותים אוויריים שנחתם בין ממשלות צ'כוסלובקיה לקניה ב-1989.
שתי המדינות זיהו תחומי מפתח לשיתוף פעולה ביניהן, והם תחומי המסחר, התרבות, התיירות, והחינוך.

כ-10,000 תיירים צ'כיה מבקרים בקניה מדי שנה. טיסת הצ'רטר הראשונה בין פראג לניירובי נחנכה בשנת 2006.

== סחר ==
קניה היא אחת משותפות הסחר החשובות ביותר של צ'כיה באפריקה שמדרום לסהרה.

ב-2006 הוערך היקף הסחר הדו-צדדי ב-6.2 מיליון אירו. הייצוא של קניה הוא ברובו תוצרת חקלאית כולל קפה, פרחים, פירות וירקות. הייצוא העיקרי של הרפובליקה הצ'כית לקניה כולל מוטות ברזל, זכוכית, מטוסים וחלקי חילוף, מלגזות, תרופות, ציוד כירורגי, מחרטות וכלי רכב.

== משלחות דיפלומטיות ==
לצ'כיה שגרירות בניירובי שנפתחה בנובמבר 2014, ולקניה שגרירות בפראג.

== קישורים חיצוניים ==
* [http://www.mzv.cz/nairobi שגרירות הרפובליקה הצ'כית בקניה]

== הערות שוליים ==
בדיקת העמסת סוכר

העמסת סוכר היא בדיקה רפואית, שנערכת על מנת לאתר מקרים של סוכרת. במהלך הבדיקה הנבדק שותה תמצית סוכר, המעלה לו את כמות הסוכר בדם במידה ניכרת, ולאחר זמן עורכים לו בדיקת דם על מנת לבדוק עד כמה גופו הצליח להתמודד עם עומס הסוכר. ישנם מספר סוגים של בדיקות העמסות סוכר, אותן עושים בהתאם למצב הנבדק. העמסת סוכר היא בדיקה נפוצה אצל נשים בהריון, על מנת לשלול סוכרת בהריון.

==סוגי בדיקות==
ישנם מספר סוגים של העמסת סוכר. הסוגים שונים זה מזה בכמות הסוכר אותה הנבדק צורך, כמה זמן עובר מבדיקת דם אחת לשנייה, והאם הבדיקה נערכת בצום. יש הבדלים בין הבדיקה המיועדת לאבחון סוכרת, ולבין הבדיקה שעושים לנשים בהריון.

===בדיקת 75 גרם===
בדיקה זו היא הבדיקה הסטנדרטית, המיועדת לאתר סוכרת מסוג 2, וכמעט אינה בשימוש לאיתור סוכרת הריון. בבדיקה זו הנערכת בצום, ראשית עושים בדיקת דם, שהתוצאות שלה מושוות לתוצאות אחר כך. הנבדק שותה משקה ממותק המכיל 75 גרם סוכר (גלוקוז), ואז נבדק לאחר שעתיים. במקרה בו התוצאה היא פחות מ-140 מ"ל גלוקוז לדציליטר של דם (מ"ג/ד"ל) התוצאה תקינה. בין 140–199 מ"ג/ד"ל נקראה סבילות נמוכה לגלוקוז (מצב טרום סוכרתי) והיא עלולה להתפתח לסוכרת אם לא תטופל. ותוצאה של מעלה ל-200 מ"ג/ד"ל מעידה על סוכרת ברורה.

===בדיקת 50 גרם===
בדיקה זו מומלצת לנשים בהריון בשבועות 24–28. הבדיקה נערכת ללא צום. הנבדקת שותה משקה ממותק המכיל 50 גרם סוכר, ולאחר שעה בדיוק עושים לה בדיקת דם. זוהי העמסת סוכר חלקית, והיא מצביעה על מקרים בהם התוצאות גבוליות ויש צורך בבדיקה מלאה. תוצאה של פחות מ-130 מ"ג/ד"ל מצביעה על תוצאה תקינה. תוצאה שבין 130–140 מ"ג/ד"ל, היא גבולית, ואילו מעל ל 140 מ"ג/ד"ל היא תוצאה לא תקינה.

===בדיקת 100 גרם===
בדיקה זו נערכת במצבים בהם בבדיקה החלקית עולה החשד כי יש סוכרת (במקרים בהם התוצאות של הבדיקה החלקית קיצוניות, כמו מעל ל-200, אין צורך בבדיקה נוספת לאשש את קיומה של סוכרת). הבדיקה נערכת לאחר צום. הנבדקת שותה משקה ממותק המכיל 100 גרם סוכר, ונעשות מספר בדיקות דם. אחת לפני לקיחת הסוכר (עדיין בצום), ואז עוד שלוש בדיקות לאחר שעה, שעתיים ושלוש שעות משתיית הסוכר. סוכרת מאובחנת כאשר לפחות שתי תוצאות אינן תקינות. תוצאות תקינות הן עד 95 מ"ג/ד"ל לאחר הצום, 180 מ"ג/ד"ל, כעבור שעה, 155 מ"ג/ד"ל כעבור שעתיים, ו-140 מ"ג/ד"ל לאחר שלוש שעות.

==קישורים חיצוניים==

* 
* 

==הערות שוליים==

קטגוריה:סוכרת
קטגוריה:בדיקות דם
קטגוריה:בדיקות במהלך ההיריון
יחסי אוסטריה–קטר

שר החוץ האוסטרי [[אלכסנדר שלנברג (מימין) נפגש עם מקבילו הקטרי מוחמד בן עבד א-רחמן בן ג'אסם אאל ת'אני בשולי ועידה בינלאומית נגד המדינה האסלאמית ברומא, יוני 2021]]
יחסי אוסטריה–קטר הם היחסים הדיפלומטיים שבין רפובליקת אוסטריה לבין מדינת קטר.

== סקירה כללית ==
היחסים העיקריים בין אוסטריה לבין קטר הם היחסים הכלכליים, בין שתי המדינות התרחש סחר אדיר של 250 מיליון דולר בשנת 2015, הסכום כמעט והכפיל את עצמו משנת 2014. בשתי המדינות קיימת קהילה קטנים של אזרחי המדינה השנייה, הקהילה האוסטרית בקטר מתחילה לגדול לעומת הקהילה הקטרית הדועכת באוסטריה.

מספר ההולך וגדל של חברות אוסטריות מעורבות בשוק הקטרי במגוון דרכים: פעילות, השקעה ועוד, שתי חברות משמעותיות הפועלות בקטר הן חברה לניקוי מים, זו האחראית לסינון המים שמגיעים לצנרות בקטר, וחברה האחראית על כל ציוד הביטחון בנמל התעופה הבין-לאומי חמד.

== ייצוג ==
* אוסטריה מיוצגת בקטר בדרג השגרירות באמצעות שגרירות רשמית שהיא מחזיקה ברובע וסט ביי שבדוחה, בירת המדינה.
* קטר מיוצגת באוסטריה בדרג השגרירות באמצעות שגרירות רשמית שהיא מחזיקה בווינה, בירת המדינה.

== קישורים חיצוניים ==
* [http://vienna.embassy.qa/en Qatar Embassy in Vienna - Austria]

* אחמד חולה, [http://www.gulf-times.com/story/521162/I-find-parallels-between-Doha-and-Vienna Austria to bolster ties with Qatar], גאלף טיימס, 15 בנובמבר 2016
* [https://di.mofa.gov.qa/en/media-center/news/details/2017/04/26/qatari-austrian-relations Qatari –Austrian relations], אתר משרד החוץ הקטרי
* [https://www.thepeninsulaqatar.com/article/02/12/2016/Austria-to-bolster-ties-with-Qatar Austria to bolster ties with Qatar], דה פנינסולה, 2 בדצמבר 2016

== הערות שוליים ==
עונת 1940 בליגת ארץ ישראל בכדורגל

עונת 1940 בליגת ארץ ישראל בכדורגל (כונתה גם ליגה א) הייתה העונה השביעית של הליגה הבכירה בכדורגל בארץ ישראל במהלך תקופת המנדט.

הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'.
העונה החלה ב-27 בינואר 1940 והסתיימה ב-29 ביוני 1940.
על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.

בליגה זו היו 8 קבוצות במחוז תל אביב (שנחשבה לאליפות הארצית) ו-5 קבוצות במחוז ירושלים.

בתום העונה סיימה הפועל תל אביב במקום הראשון וזכתה באליפות.
בעונה זו לא היו ירידות ליגה.

מלך השערים היה אברהם שניידרוביץ' ממכבי נס ציונה עם 21 שערים לעונה זו.

==טבלת הליגה==
===מחוז תל אביב===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
!הערות
|-bgcolor="#ffff99"
|1||הפועל תל אביב||14||10||3||1||31||19||23||
|-
|2||בית"ר תל אביב||14||8||3||3||43||8||19||
|-
|3||מכבי תל אביב||14||8||2||4||44||14||18||
|-
|4||מכבי נס ציונה||14||4||8||2||24||27||16||
|-
|5||הפועל חיפה||14||5||2||7||22||34||12||
|-
|6||הכח תל אביב||14||4||4||6||11||25||12||
|-
|7||מכבי אבשלום פתח תקווה||14||5||0||9||32||42||10||
|-
|8||הפועל הרצליה||14||0||2||12||6||53||2||
|}

===מחוז ירושלים===
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
!הערות
|-
|1||מכבי בר כוכבא ירושלים||8||6||2||0||17||5||14||
|-
|2||הפועל ירושלים||8||4||2||2||15||9||10||
|-
|3||הומנטמן ירושלים||8||3||2||3||14||15||8||
|-
|4||ר.א.מ.צ. + צ.מ.פ.||8||1||2||5||11||20||4||
|-
|5||קלוב ירושלים||8||1||2||5||9||17||4||
|}

== הערות שוליים ==

קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1940
אגף ההדרכה (משטרת ישראל)

אגף ההדרכה הוא אגף מטה במשטרת ישראל האחראי על ההכשרה העיונית והמעשית של כלל השוטרים, לוחמי משמר הגבול והמפקדים, לאורך מסלול שירותם במשטרה. 

האגף נחנך באוקטובר 2017 ומפקדו הראשון היה ניצב אבשלום פלד. 

אגף ההדרכה כולל את המכללה הלאומית לשוטרים וחטיבת ההדרכה. האגף אחראי מקצועית על בסיס ההדרכה של משמר הגבול ועל בתי הספר המקצועיים במשטרה. 

==קישורים חיצוניים==
*[https://www.police.gov.il/articleGallery.aspx?aid=6063 "הקמת אגף ההדרכה - מהלך אסטרטגי"], אתר משטרת ישראל, 22 באוקטובר 2017

הדרכה
Madonna: Tears of a Clown

Madonna: Tears of a Clown הוא סיבוב הופעות של הזמרת-יוצרת האמריקאית מדונה, שהתקיים לראשונה בתיאטרון הפורום במלבורן, אוסטרליה ב-10 במרץ 2016. הזמרת לא כללה את אוסטרליה במהלך חמשת סיבובי ההופעות הקודמים שלה, עד לסיבוב ההופעות "Rebel Heart Tour", ולכן היא יצרה את המופע הזה עבור המעריצים האוסטרלים שלה, מאחר שהם חיכו לה בכליון עיניים. מדונה הסבירה שהרעיון שמאחורי דמעות הליצן היה לשלב מוזיקה וסיפורים, בהשפעת ליצנים. כרטיסים למופע הראשון היו זמינים לחברי מועדון המעריצים הרשמי של מדונה, "Icon", והם היו בלתי ניתנים להעברה, כששם האדם הודפס עליהם.

ההופעה הראשונה שנכללה בסיבוב התחילה בעיכוב של ארבע שעות, מכיוון שמדונה ערכה באותו זמן חזרות. המופע הציג בתוכו את מדונה, כשהיא לבושה כליצן ושרה את שיריה, ובסמוך לכך סיפרה גם בדיחות. המופע זכה לשבחים רבים, וביקורות חיוביות ממבקרי המוזיקה שהעריכו את אופי הווידוי המופשט שלו ואת בחירת השירים ושילוב הקומדיה. מדונה הפריכה דיווחים על היותה שיכורה על הבמה, וכינתה אותם כ-"כוזבים" ו"סקסיסטיים". היא חידשה את המופע ב-2 בדצמבר 2016, והופיעה במיאמי, ארצות הברית. בהופעה שהתקיימה שם מכרה מדונה ציורים, וחפצי אומנות, עבור תרומות.

== רשימת השירים ==
{| class="wikitable"
! colspan="2" |מלבורן, אוסטרליה: 10 במרץ 2016
|-
!מס'
!שם
|-
|1.
|"Send in the Clowns"
|-
|2.
|"Drowned World/Substitute for Love"
|-
|3.
|"X-Static Process"
|-
|4.
|""
|-
|5.
|"Nobody's Perfect"
|-
|6.
|"Easy Ride"
|-
|7.
|"Intervention"
|-
|8.
|"I'm So Stupid"
|-
|9.
|""
|-
|10.
|"Joan of Arc"
|-
|11.
|"Don't Tell Me"
|-
|12.
|"Mer Girl"
|-
|13.
|"Borderline"
|-
|14.
|"Take a Bow"
|-
|15.
|"Holiday"
|}
{| class="wikitable"
! colspan="2" |מיאמי, ארצות הברית: 2 בדצמבר 2016
|-
!מס'
!שם
|-
|1.
|"Send in the Clowns"
|-
|2.
|"Like it Or Not"
|-
|3.
|"Toxic" <small>(גרסת כיסוי)</small>
|-
|4.
|"I'm So Stupid"
|-
|5.
|"Beautiful Stranger"
|-
|6.
|"Easy Ride"
|-
|7.
|"American Life"
|-
|8.
|"Don't Tell Me"
|-
|9.
|"Express Yourself"
|-
|10.
|"Holiday"
|}

== תאריכי הופעות ==
{| class="wikitable"
!תאריך
!עיר
!מדינה
!מיקום
!צופים
|-
!10 במרץ 2016
|מלבורן
|אוסטרליה
|תיאטרון הפורום של מלבורן
|1,500
|-
!2 בדצמבר 2016
|מיאמי
|ארצות הברית
|פורום פאנה
|500
|}

== קישורים חיצוניים ==

== הערות שוליים ==

קטגוריה:סיבובי הופעות מ-2016
קטגוריה:הופעות של מדונה
קטגוריה:סיבובי הופעות באוסטרליה
אגף תכנון וארגון

אגף תכנון וארגון הוא אגף מטה במשטרת ישראל שייעודו יזום תהליכי תכנון לבניין הכוח והפעלתו, להובילם ולערוך בקרה על יישומם.

==היסטוריה==
שורשו של האגף באגף הארגון שהוקם בשנת 1950, בראשות עמוס בן-גוריון, וריכז את ענייני ההדרכה, התכנון והארגון של המשטרה. בשנת 1958 ביקש המפכ"ל לבטל את האגפים במטה הארצי, אולם הביטול לא יצא אל הפועל ואגף הארגון כלל אחרי הרה-ארגון את אגף השיטור ואת אגף כח אדם. בשנת 1969 עבר האגף לירושלים. בשנות ה-70 הפך אגף הארגון ל"אגף המבצעים" והושם דגש על משימות של ביטחון פנים.

בשנת 1980 הוקם מנהל תכנון וארגון במשטרה.

בשנת 1988 הוקם אגף תכנון וארגון על בסיס מינהל תכנון וארגון.

==תפקידים==
על פי אתר משטרת ישראל תפקידי האגף כוללים בין היתר:
*ריכוז עבודות המטה בתחום התכנון והארגון
*ריכוז עבודת המטה להגדרת יעדי משטרת ישראל
*הערכת מצב כוללת של המשטרה והסביבה החיצונית לה
*ביצוע מחקר אסטרטגי לשם סיוע בגיבוש מדיניות וקביעת סדרי עדיפויות בארגון
*הכנת תוכנית העבודה הרב-שנתית והשנתית של המשטרה
*גיבוש מדיניות הארגון, כולל קביעת הייעוד, התפקידים והמבנה של יחידות המשטרה, ופרסומם במסגרת של פקודות ארגון
*ריכוז עבודת המטה לגיבוש פקודות משטרת ישראל
*תכנון, תקנון והקצאה של משאבי משטרת ישראל בתחומי כוח אדם, רכב, אמצעים ותקציב
*ניהול התקציב השוטף של משטרת ישראל
*גיבוש מדיניות פריסה כוללת של יחידות המשטרה
*פיתוח כלי ניהול המבוססים על נתונים משטרתיים ונתונים שמקורם מחוץ למשטרת ישראל
*עריכת מחקר סטטיסטי ואספקת שירותים בתחום זה לגורמי משטרה ולגורמים מחוץ לה
*בקרה לבדיקת ההלימה בין תכנון התהליכים לבניין הכוח והפעלתו לבין יישומם

==מבנה ארגוני==
תחת האגף פועלים מספר מחלקות, מדורים ויחידות:
*מחלקת אסטרטגיה - כוללת את מדור מדיניות אסטרטגית, מדור מחקר סטטיסטי
*מחלקת משאבים - כוללת את מדור תכנון תקציבי, מדור תקציבי קניות פיתוח ומדור תקינה
*מחלקת תכנון - כוללת את מדור תכנון, מדור ארגון ומדור ארגון ושיטות
*היחידה לבקרה ותורה
*היחידה ליישום ההתייעלויות במשטרת ישראל
*היחידה לפרסום פקודות המשטרה
*המדור לתשתית ופריסה

==ראשי האגף==
*גבריאל נגל - 1988 - 1991
*שי צ'ילאג - 1991 - 1993
*ישראל אפרת - 1993 - 1996
*הרצל יוסוב - 1996 - 1999
*יעקב בורובסקי - 1999 - 2001
*אריק יקואל - 2001 - 2006
*דוד קראוזה - 2006 - מאי 2011
*דני חן - מאי 2011 - ינואר 2016
*צבי טסלר - ינואר 2016 - פברואר 2019
*יוסי בכר - פברואר 2019 - פברואר 2021
*דני קריבו - פברואר 2021 - מאי 2023

==קישורים חיצוניים==
*[https://www.police.gov.il/contentPage.aspx?pid=500&mid=14 אגף תכנון וארגון], אתר משטרת ישראל

==הערות שוליים==

תכנון וארגון
יחסי ארצות הברית – סרביה

היחסים הסרבים-אמריקאים הם יחסים בילטרליים בין ממשלותיהן של ארצות הברית של אמריקה והרפובליקה של סרביה שהחלו לראשונה ב-1882. בין השנים 1918 ו-2006 קיימה ארצות הברית יחסים עם ממלכת יוגוסלביה, הרפובליקה הפדרלית הסוציאליסטית של יוגוסלביה, הרפובליקה הפדרלית של יוגוסלביה (לימים סרביה ומונטנגרו), שסרביה נחשבת ליורשתה המשפטית. 

בשלהי המאה ה-19 ניסתה ארצות הברית לנצל את נסיגה של האימפריה העות'מאנית מהבלקן תוך כינון יחסים דיפלומטיים עם מדינות הלאום החדשות של האזור, בהן סרביה. שתי המדינות היו בעלות ברית במלחמת העולם הראשונה. לאחר המלחמה, סרביה התאחדה עם מונטנגרו ושטחים שהיו בעבר בידי האימפריה האוסטרו-הונגרית על מנת ליצור מדינה סלאבית דרומית מאוחדת, שתיקרא בשם יוגוסלביה. ליוגוסלביה היו יחסים דיפלומטיים עם ארצות הברית עד ראשית מלחמת העולם השנייה. במהלך מלחמת העולם השנייה ביוגוסלביה, ארצות הברית תמכה בצ'טניקים המלוכנים על פני יריביהם, הפרטיזנים הקומוניסטים. הצ'טניקים הפסידו בסופו של דבר לפרטיזנים ויוגוסלביה הפכה למדינה קומוניסטית חד-מפלגתית כאשר יוסיפ ברוז טיטו עומד בראשה. מיד לאחר המלחמה, היו ליוגוסלביה וארצות הברית יחסים דיפלומטיים בקושי. תום המלחמה הביא גם להגירה המונית של פליטים מיוגוסלביה, שרבים מהם היו סרבים שהגיעו בסופו של דבר אל אמריקה. הגירה זו עזרה ליצור את התפוצה הסרבית הגולה בארצות הברית. חלק מן הפליטים הסרבים שהתיישבו בארצות הברית לאחר מלחמת העולם השנייה היו גולים אנטי-קומוניסטים שניסו לערער את טיטו במהלך המלחמה הקרה, תוך שימוש בארצות הברית כמקום למטרתם האנטי-קומוניסטית.

במהלך התפרקותה של יוגוסלביה התערבה ארצות הברית בסכסוכים לוחמניים וכלכליים כאחד בבלקן, בייחוד בסרביה, שנודעה אז כ"רפובליקה הפדרלית של יוגוסלביה" (אחת ממדינות שירשו את הרפובליקה הסוציאליסטית פדרלית של יוגוסלביה). ארצות הברית הטילה סנקציות הרפובליקה הפדרלית והובילה את מסע ההפצצות של ארגון האמנה הצפון-אטלנטית נגד יוגוסלביה ב-1999. בתקופה זו פרץ גל נוסף של הגירה סרבית, ופליטים סרבים רבים עקרו לארצות הברית. בשנות ה-2000 היחסים של ארצות הברית עם הרפובליקה הפדרלית של יוגוסלביה הושבו על כנם, אך מצב זה השתנה כאשר מונטנגרו פרשה מהאיחוד ב-2006, ולאחר מכן סרביה הייתה המדינה היחידה מבין הרפובליקה האחרונה של יוגוסלביה שקיימה עם ארצות הברית יחסים. קוסובו הכריזה באורח חד-צדדי על עצמאות מסרביה בפברואר 2008, מהלך בו הכירה ארצות הברית.

== קישורים חיצוניים ==

* 
* 
* 

== הערות שוליים ==
שפוט: דיוקן עצמי

"שפוט: דיוקן עצמי II" (1979-1978 בקירוב) הוא הדפס מאת הצייר הישראלי אורי ליפשיץ.
==תיאור==
הדפסו של אורי ליפשיץ הוא הידוע בסדרה בת שבעה הדפסים שיצר האמן בסדנת ההדפס ירושלים בשנת 1979-1978 בקירוב. שישה מבין הדפסים אלו הודפסו בסדרות בנות 6 עותקים (כ"א) אמנם בכל הספרות העבודה מתוארכת לשנת 1980, אולם היא הוצגה בתערוכה "אמן - סדנה - הדפס" שהתקיימה במוזיאון בית אורי ורמי נחושתן בפברואר שנת 1979. תצלום העבודה אף הופיע על כריכת ספר התחריטים והדפסי האבן של האמן. 

במרכז העבודה, כמו בכל הדפסי הסדרה, מופיע תצלום דיוקנו העצמי של האמן. ליפשיץ גזר את הראש מן התצלום והוא צולם על ידי אריק קילמניק בתהליך של הטיה, כך שבכל אחד מן ההדפסים מופיע הראש בפרספקטיבה שונה ונטוייה יותר. התצלום הועבר אל לוח הדפסה עשוי אבץ באמצעות תצריב צילומי. מעל התצלום מופיעים כתמי צבע, היכולים להתפרש כדימוי דל דם נוזל, סימן של ספרית ימים ושרבוטים נוספים, שנוצרו על ידי אקווטינטת סוכר. בצדו העליון השמאלי של ההדפס מופיע דימוי של דובי, שנותר בטכניקה של תצריב. דימוי זה כבר הופיע בסדרת הדפסים "בובות ורובים" של ליפשיץ משנת 1974. בנוסף, בטקסט בכתב ידו של ליפשיץ מופיע שם הסדרה - "שפוט" ו-"Convicted" - בעברית ובאנגלית.

מאירה פרי להמן תיארה את השימוש הסדרתי בצילום כ"הולך וקטן, הולך ו'נמחץ', עד שבהדפס האחרון הוא נראה כאילו מגובה, כחלק מרצפה".. האלימות העצמית המופיע בעבודות הביאה את גדעון עפרת לתאר את סדרת העבודות כמבטאות "תהליך הדרגתי של חיסול האני". 

==הערות שוליים==

קטגוריה:סדנת ההדפס ירושלים
קטגוריה:תצריבים
קטגוריה:הדפס ישראלי
קטגוריה:יצירות משנת 1979
קטגוריה:מוזיאון ישראל: הדפסים
יחסי איסלנד–סין

יחסי איסלנד–סין הם היחסים הדיפלומטיים הרשמיים שבין הרפובליקה של איסלנד לבין הרפובליקה העממית של סין.

== היסטוריה ==
היחסים הדיפלומטיים שבין הרפובליקה העממית של סין לבין איסלנד כוננו ב-8 בדצמבר 1971.

במאי 1972 שלחה סין את השגריר התושב הראשון לאיסלנד. ב-1995 הקימה איסלנד את שגרירותה בבייג'ינג ונשלחה אליה שגרירה תושבת סין. בדצמבר 1995, חודשים אחדים לאחר הקמת השגרירות האיסלנדית בסין, חידשה סין את הנוהג לשגר שגרירים תושבי איסלנד (בין השנים 1983 ל-1995, השגריר הסיני בקופנהגן, דנמרק, הואמן גם על איסלנד).

בשנת 2010 חתמה אנקס, חברה איסלנדית, על הסכם עם ממשלת סין שנותן לה בעלות על מכרות שונים במונגוליה הפנימית מהם היא מפיקה אנרגיה גאותרמית.

ב-2011 הציע איל ההון הסיני הואנג נובו לקנות את העיירה גרימסטאיר בצפון-מזרח איסלנד. לאחר משא ומתן ארוך ורציני העסקה נפלה.

בשנת 2013 חתמה איסלנד על הסכם סחר חופשי עם סין. זה היה הסכם הסחר החופשי הסיני הראשון עם מדינה אירופאית.

== יחסי מסחר ==
סין היא שותפת המסחר הגדולה ביותר של איסלנד באסיה, והשביעית בגודלה בעולם. בשנת 2010 היה סך המסחר הבילטרלי בין שתי המדינות 112 מיליון דולר, שתוכו כ-71 מיליון דולר היה סך הייצוא מסין לאיסלנד וסך הייצוא מאיסלנד לסין היה כ-41.33 מיליון דולר. סחורת הייצוא מסין לאיסלנד כוללת קוק, בגדים, טקסטיל ועוד, ואילו 90% מהסחורה המיוצאת מאיסלנד לסין היא מוצרים מענף הדיג.

== ייצוג ==
* איסלנד מיוצגת בסין בדרג השגרירות באמצעות שגרירות שהיא מחזיקה בבייג'ינג, בירת המדינה.
* סין מיוצגת באיסלנד בדרג השגרירות באמצעות שגרירות שהיא מחזיקה ברייקיאוויק, בירת המדינה.

== הערות שוליים ==
This Kiss

This Kiss (בעברית: נשיקה זו) הוא שיר של הזמרת הקנדית קארלי ריי ג'פסן. השיר יצא לאור ב-10 בספטמבר 2012 כסינגל השלישי מתוך האלבום השני של ג'פסן, Kiss.

השיר קיבל ביקורות חיוביות ממבקרי המוזיקה שהשוו אותו ל-Call Me Maybe ו-Good Time. השיר זכה להצלחה נחמדה בעולם והגיע למקום הראשון במצעדים של בלגיה ואוקראינה ולמקום 23 במצעד הקנדי ונכנס ל-100 הגדולים בהרבה מצעדים, ביניהם המצעד האמריקאי הבילבורד הוט 100.

השיר נכתב על ידי ג'פסן, מתיו קומה, קלי קובל וסטפן קנגל גורי הידוע בשם הבמה Redfoo מצמד האלקטרופופ LMFAO, באמצעות דואר אלקטרוני, הודעות טקסט ושיחות טלפון. ג'פסן הסבירה "אף פעם לא כתבתי שיר באמצעות דואר אלקטרוני, הודעות טקסט ושיחות טלפון, אז בהחלט הייתי אומרת שזה משהו חדש".

== קידום והופעות ==
ג'פסן הופיעה עם השיר לראשונה בתוכנית המופע של אלן דג'נרס ב-18 בספטמבר 2012. היא הופיעה איתו בעוד מקומות, ביניהם טקס פרסי המוזיקה האמריקאית 2012.

== וידאו קליפ ==
הצילומים לקליפ הרשמי החלו ב-20 בספטמבר 2012. ג'פסן אמרה שהיא מתכוונת להראות צד בוגר יותר בקליפ. הקליפ יצא ב-28 באוקטובר.
הקליפ מתחיל עם ג'פסן וחבריה כשהם נוהגים ברכב מסוג פיאט. לאחר מכן הם נכנסים למסיבה, שם ג'פסן מתחילה עם בחור (השחקן קורט קלוניס). הבחור נמשך אליה מיד. בסוף הקליפ ג'פסן והבחור קופצים לבריכה ומתנשקים בתוך המים.

==מיקומי שיא==

== קישורים חיצוניים ==

קטגוריה:שירי קארלי ריי ג'פסן
קטגוריה:שירים באנגלית
קטגוריה:שירים שנכתבו על ידי קארלי ריי ג'פסן
קטגוריה:שירים על נשיקות
קטגוריה:סינגלים בהוצאת 604 רקורדס
סנאן ראיס

"ברברוסה" מנצח ב[[קרב פרבזה מול אנדראה דוריה ב-1538]]
סנאן ראיס (בערבית: سنان ريس) היה שודד ים יהודי אשר הפליג עם האדמירל המפורסם של הצי העות'מאני, ח'יר א-דין, המכונה "ברברוסה".

== ביוגרפיה ==
ראיס נולד למשפחה ממוצא יהודי ספרדי שעברה בגירוש ספרד אל שטחי האימפריה העות'מאנית. ישנם מספר מקרים של יהודים שנמלטו מחצי האי האיברי והחליטו לנקום באימפריה הספרדית על ידי תקיפת ספינותיה בים, אסטרטגית נקמה רווחית כנגד הרדיפה הדתית של האינקוויזיציה. סנאן היה מבוסס בכמה נקודות בים התיכון אחת מהן היא האי סנטוריני, ונלחם בכמה קרבות חשובים כנגד הספרדים והאימפריה הרומית הקדושה, שבזמן ההוא נשלטו על ידי אותו אדם, קרל החמישי.

כינויו "היהודי הגדול", ניתן לו ב-1528 על ידי מושל הודו הפורטוגזית, אשר בטעות חשב שסנאן נשלח בפקודת סולימאן המפואר על מנת לסיע למלך קליקוט. מקורות אחרים טוענים כי השם ניתן לו עקב הימלטותו מעימות עם סיירת נוצרית או שהכינוי בא מעניינו באסטרולוגיה.

ב־1523 הצטרף סנאן לח'יר א-דין, מושל אלג'יריה הקוסארי.

בשנת 1538, סנאן הפליג עם האדמירל המפורסם של הצי העות'מאני, ח'יר א-דין, לקרב פרבזה, נגד צי של קרל החמישי קיסר האימפריה הרומית, בפיקוד אנדראה דוריה. סנאן הציע להנחית את הכוחות באקטיום, אשר במפרץ ארטיה, ליד פרבזה. ברברוסה התנגד לרעיון בתחילה, אולם לאחר שהסכים, התברר מהלך כזה אשר הוביל לניצחון האימפריה העות'מאנית בקרב.

בסביבות שנת 1540, בנו של סנאן הפליג בים על מנת לפגוש את אביו לאחר אחד מניצחונותיו של האב. הילד נתפס ונלקח בשבי על ידי כוחותיו של קרל החמישי, ונמסר לידי הלורד של אלבה, אשר הטביל אותו וגידל אותו בחצר המלך. אדמירל ח'יר א-דין ניסה כמה פעמים לפדות את בנו של סנאן, אך לא הצליח. בזמן ששט בקרבת מקום ב-1544, ברברוסה שלח שליח אל אלבה על מנת לנסות לשחרר את בנו של סנאן. לורד האי השיב כי נקיפות מצפונו הדתי מונעות ממנו למסור נוצרי אשר עבר טבילה לכופר. ברברוסה נתקף זעם למשמע תגובתו, והורה לחיילו לפלוש אל העיר פיומבינו. חייליו בזזו, ופוצצו מבצר בעיר, ורק לאחר מכן הסכים הלורד של אלבה לשחרר את הילד.

מקום קבורתו של סנאן ראיס אינו ידוע. בעבר היו סבורים כי הוא קבור בבית הקברות היהודי באלבניה, אולם בהמשך התגלה שאין זה כך. הבלבול נוצר עקב העובדה שהיה אדמירל עות'מאני אחר, בשם דומה, "סנאן יוסוף פאשה", והאחרון שימש בצי העות'מאני בשנים 1550–1553, בסמיכות לשנות פעילותו של סנאן ראיס.

== ראו גם==
* שודדי ים יהודים

==קישורים חיצוניים==

== הערות שוליים ==

קטגוריה:שודדי ים יהודים
קטגוריה:יהודים בצבא העות'מאני
קטגוריה:ילידי 1492
קטגוריה:נפטרים ב-1546
מוטי לוי

מרדכי (מוטי) לוי (נולד ב-1966) הוא קצין משטרה ישראלי בדימוס בדרגת ניצב. שירת כמפקד יחידת להב 433.<ref name=":0"></ref>

==ביוגרפיה==
ב-1988 חודשים ספורים לאחר שחרורו מצה"ל התגייס למשטרת ישראל ושירת כחוקר במרחב יפתח של מחוז תל אביב.<ref></ref> ב-2007 התמנה למפקד תחנת המשטרה לב תל אביב במרחב ירקון. במשך שירותו שימש קצין אגף חקירות ומודיעין במחוז ירושלים וב-2014 מונה לסגן מפקד מרחב ציון במחוז. ב-2016 מונה למפקד היחידה הארצית למאבק בפשיעה הכלכלית (יאל"כ), במסגרת תפקידו הוביל את תיקי החקירה נגד שר הרווחה חיים כץ ובכירי התעשייה האווירית, תיק הצוללות וחקירות נוספות.<ref name=":1"></ref><ref></ref>

בדצמבר 2017 מונה לסגן מפקד אגף החקירות והמודיעין, תחת הניצב גדי סיסו. בפברואר 2020 הועלה לדרגת ניצב ובמאי אותה שנה מונה למפקד יחידת להב 433.<ref></ref><ref name=":0" />

ב-5 בפברואר 2024 ביקש להתפטר מתפקידו ולפרוש מהמשטרה לאחר 36 שנות שירות. הוא סיים את תפקידו במאי 2024.

== חיים אישיים והשכלה ==
לוי נשוי ואב לשלושה, מתגורר בנס ציונה, בעל תואר ראשון במדעי הרוח ותואר שני במשפטים.<ref name=":1" />

==קישורים חיצוניים==

== הערות שוליים ==

קטגוריה:ראשי היחידה הארצית למאבק בפשיעה הכלכלית
קטגוריה:ניצבי משטרת ישראל
קטגוריה:מפקדי להב 433
קטגוריה:ישראלים שנולדו ב-1966
ארוס ולהוס

ארוס ולהוס (באנגלית: Eros Vlahos; נולד ב-13 בינואר 1995) הוא שחקן וקומיקאי אנגלי. הוא מוכר מתפקידיו בדמות סיריל גריי בסרט "נני מקפי 2 - הקסם חוזר", בדמות ג'ייק פיירלי בסרט "Summer in Transylvania", ובתפקיד לומי גרינהנדס בסדרת הפנטזיה "משחקי הכס". עוד שיחק בתפקיד קבוע בסדרת הטלוויזיה "הסודות של דה וינצ'י" בה גילם את דמותו של ניקולו מקיאוולי.

==ביוגרפיה==
ארוס ולהוס נולד בלונדון ב-13 בינואר 1995. אמו היא טרי דייווי ואביו ספירוס ולהוס. יש לו אח בשם טרון, שצעיר ממנו בשבע שנים. ולהוס הוא בריטי מצד אמו ויווני מצד אביו. הוא למד בבית ספר בלונדון.

הוריו של ולהוס עובדים בעסק משותף, אמו היא מעצבת אופנה ואביו מנהל עסקים. בבעלותם חנות "Cyberdog" בשוק קמדן, בה מוכרים אופנה עתידנית ואופנת סצנת רייב, אביזרים וצעצועים.

בקיץ 2008 בגיל 13 כתב ולהוס והופיע עם חומרים משלו בפסטיבל הפרינג' של אדינבורו. בדצמבר אותה שנה כתב סקירות על מופעי הפנטומיים לחג המולד עבור עיתון הגרדיאן ואתר האינטרנט. ולהוס הופיע בתוכנית קומית ברדיו לונדון, ובתוכניות לילדים בטלוויזיה "CBBC Extra".

===חיים אישיים===
ולהוס פעיל בטוויטר, יש לו אתר אינטרנט רשמי משלו, בלוג בטאמבלר, בו הוא כותב דוגמאות של הכתיבה הקומית שלו.

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2007
| חדר מיון
| dir="ltr" | Casualty
| ליאם הנדריקס
| 
|-
| 2009
|
| dir="ltr" | Skellig
| קוט
|
|-
| rowspan=3 | 2010
| נני מקפי 2 - הקסם חוזר
| dir="ltr" | Nanny McPhee and the Big Bang
| סיריל גריי
|
|-
|
| dir="ltr" | Third Star
| ילד מלאך
|
|-
|
| dir="ltr" | Summer in Transylvania
| ג'ייק פיירלי
| סדרת טלוויזיה לילדים
|-
| rowspan=4 | 2011
| אפיזודס
| dir="ltr" | Episodes
| נער בסדרה "פאקס!"
| סדרת טלוויזיה (3 פרקים)
|-
| משחקי הכס
| dir="ltr" | Game of Thrones
| לומי גרינהנדס
| סדרת טלוויזיה (4 פרקים)
|-
| לא ממש סיטקום
| dir="ltr" | Outnumbered
| מרקוס
| בפרק "The Parent's Evening"
|-
| תקוות גדולות
| dir="ltr" | Great Expectations
| הרברט פוקט הצעיר
| מיני-סדרה
|-
| 2012
| אנה קארנינה
| dir="ltr" | Anna Karenina
| בוריס
|
|-
| 2013–2015
| הסודות של דה וינצ'י
| dir="ltr" | Da Vinci's Demons
| ניקו מקיאוולי
| סדרת טלוויזיה
|-
| 2018
| חברים טובים
| dir="ltr" | Old Boys
| ג'ונסון
| סרט קולנוע
|-
|2023
|יוצאת מן הכלל
|Extraordinary 
|גורדון
|2 פרקים
|}

==קישורים חיצוניים==

* 

==הערות שוליים==

קטגוריה:שחקני קולנוע וטלוויזיה אנגלים
קטגוריה:שחקנים ילדים אנגלים
קטגוריה:קומיקאים בריטים
קטגוריה:אנגלים שנולדו ב-1995
יחסי מצרים–סלובניה

יחסי מצרים–סלובניה הם היחסים הדיפלומטיים שבין רפובליקת מצרים הערבית לבין רפובליקת סלובניה. שתי המדינות חברות באיחוד מדינות הים התיכון.

== היסטוריה ==
ביוני 1999 נפגש ראש ממשלת סלובניה, ג'אנז דרנובסק, עם ראש ממשלת מצרים כמאל אל-ג'נזורי בקהיר. הם דנו בנוגע לאמצעים לחיזוק שיתוף הפעולה הבילטרלי בתחומים השונים, ובמיוחד במישור הכלכלי.

במאי 2007 נפגש שר התחבורה הסלובני, ג'אנז בוזיץ', עם עמיתו המצרי, מוחמד מנסור, בקהיר. שיחותיהם התמקדו בהגדלת קשרי התחבורה בין נמל אלכסנדריה המצרי לבין נמל קופר שבסלובניה. בוזיץ' ציין שיש ביקוש בסלובניה לסחורה מצרית, במיוחד לירקות, פירות וצמחים אחרים, ולפיכך שיתוף הפעולה צריך לגדול.

== ייצוג ==
* מצרים מיוצגת בסלובניה בדרג השגרירות באמצעות שגרירות שהיא מחזיקה בליובליאנה, בירת המדינה.
* סלובניה מיוצגת במצרים בדרג השגרירות באמצעות שגרירות שהיא מחזיקה בקהיר, בירת המדינה.

== הסכמים ==
במרץ 1997 חתמו שתי המדינות על הסכם סחר.

== קישורים חיצוניים ==
* [http://cairo.embassy.si/en Slovenian embassy in Cairo]

== הערות שוליים ==
Run Away with Me

Run Away with Me (בעברית: ברח איתי) הוא שיר של הזמרת הקנדית קארלי ריי ג'פסן. השיר יצא לאור ב-17 ביולי 2015 כסינגל השני מתוך האלבום השלישי של ג'פסן, Emotion.

השיר קיבל ביקורות חיוביות מהמבקרים. מגזין ספין התייחס אל שיר זה כשיר הפופ הטוב ביותר של 2015, מגזין פייפר בירך את השיר ואמר שהוא שלמות פופ כמו I Really Like You ומגזין רולינג סטון דירג את השיר במקום 49 ברשימת 50 השירים הכי טובים שלהם לשנת 2015. השיר נכתב על ידי נוני באו.

השיר זכה להצלחה נחמדה במצעדים ונכנס ל-100 הגדולים בהרבה מצעדים, ביניהם: המצעד הבריטי, הקנדי והאוסטרלי.

== הופעות וקידום ==
ב-1 במאי הופיעה ג'פסן עם השיר בבייג'ינג, סין. ג'פסן הופיעה עם השיר גם בתוכנית The Tonight Show עם ג'ימי פאלון ב-19 באוגוסט 2015.

== וידאו קליפ ==
הקליפ יצא ב-17 ביולי 2015 ובוים על ידי דוד קלני לרקין. הקליפ צולם בניו יורק, לונדון, פאריס, טורונטו, טוקיו ודבלין.

==מיקומי שיא==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!ספרד
|22 ביוני 2015
| rowspan="1" |רדיו שירים עכשוויים
| rowspan="2" |יוניברסל מיוזיק גרופ
| rowspan="3" |
|-
!עולם
|17 ביולי 2015
| rowspan="1" |הורדה דיגיטלית
|-
!ארצות הברית
|21 ביולי 2015
| rowspan="2" |רדיו שירים עכשוויים
|סקול-בוי • אינטרסקופ
|-
!איטליה
|11 בספטמבר 2015
|יוניברסל מיוזיק גרופ
|
|}

== קישורים חיצוניים ==

== הערות שוליים ==

קטגוריה:שירי קארלי ריי ג'פסן
קטגוריה:שירים באנגלית
קטגוריה:שירים שנכתבו על ידי אוסקר הולטר
קטגוריה:שירים שנכתבו על ידי מאטמן & רובין
קטגוריה:שירים שנכתבו על ידי נוני באו
קטגוריה:שירים שנכתבו על ידי קארלי ריי ג'פסן
קטגוריה:שירים שנכתבו על ידי שלבאק
קטגוריה:שירים שהופקו על ידי מאטמן & רובין
קטגוריה:שירים שהופקו על ידי שלבאק
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת 604 רקורדס
אנדרס גומס

אנדרס גומס (בספרדית: Andrés Gómez; נולד ב-27 באוקטובר 1960) הוא טניסאי עבר אקוודורי. אחד הטניסאים הבולטים בעולם במשחקי זוגות בשנות ה-80. הוא זכה פעמיים בתואר גראנד סלאם לזוגות ופעם אחת ביחידים. בסך הכל זכה ב-54 תארים, מהם 21 תוארי יחידים והיתר בזוגות.

== קריירה ==
אנדרס גומס התאמן אצל מאמנים אמריקאים ובשנת 1978 הוזמן לנבחרת גביע דייוויס של אקוודור. בשנת 1979 הוא שקל לעזוב את תחרויות הטניס לטובת לימודי ביולוגיה, אך בסוף החליט לעבור לטניס מקצועי. עד מהרה הוא הפך לטניסאי בולט, במיוחד בתחום הזוגות.
לגמר תחרות יחידים הוא הגיע בשנת 1990 וזכה תוך ניצחון על אנדרה אגסי הצעיר בארבע מערכות.

==גמרים של תחרויות גראנד סלאם לזוגות==
{| class="wikitable" border="1"
! תוצאה || שנה !! טורניר !! יריב בגמר !! תוצאה
|-bgcolor=CCCCFF
|bgcolor=98FB98|זכייה||1986||אליפות ארצות הברית הפתוחה || סלובודן ז'יבוינוביץ'|| יואכים ניסטרום<br> מאטס וילאנדר||4–6, 6–3, 6–3, 4–6, 6–3
|-bgcolor=EBC2AF
|bgcolor=98FB98|זכייה||1988||אליפות צרפת הפתוחה || אמיליו סאנצ'ס|| ג'ון פיצג'רלד <br> אנדרס יאריד||6–3, 6–7, 6–4, 6–3
|}

==קישורים חיצוניים==

קטגוריה:ספורטאים אקוודורים
קטגוריה:טניסאים זוכי אליפות צרפת הפתוחה
קטגוריה:אקוודור: טניס
קטגוריה:ילידי 1960
רחוב קוק 16

הבניין ברחוב קוק 16 (באנגלית: 16 Cook Street) שבליברפול, נחשב לבניין השני בעולם שתוכנן בו קיר מסך בחזיתותיו. הוא תוכנן על ידי האדריכל פטר איליס ונבנה בשנת 1866. בזכות חשיבותו הרבה הוא מוגדר כבניין רשום בדרגה II*.

הבניין ברחוב קוק 16 נבנה כשנתיים לאחר בניין ה-Oriel Chambers שברחוב ווטר 14, והוא הבניין המוכר ביותר של איליס. קיר המסך בחזיתו הראשית מראה את התפתחות סגנונו של איליס כאדריכל. חלונותיו הגדולים והגבוהים מאפשרים לאור השמש לחדור לעומק רב בתוך הבניין וזאת בניגוד לבניינים הסמוכים לו.

ניכר כי האדריכל ג'ון וולבורן רוט, שנשלח על ידי אביו לליברפול בזמן מלחמת האזרחים האמריקאית, זמן קצר לאחר המערכה באטלנטה, שהתרחשה ב-1864, הושפע רבות משני הבניינים של פטר איליס.

ה-Oriel Chambers והבניין ברחוב קוק 16 הוזכרו באופן מובלט בפרק הראשון של הסדרה Grundy's Northern Pride כבניינים האהובים ביותר בצפון אנגליה. הסדרה עלתה לאוויר ב-9 בינואר 2007 והופקה על ידי חברת התקשורת הבריטית ITV.

==קישורים חיצוניים==

<div class="mw-content-ltr">
* [https://web.archive.org/web/20051104031440/http://www.liverpoolarchitecture.com/tours/buildings/building.php?id=30 Page on the Liverpool Architectural Society website]
* [https://web.archive.org/web/20121011094608/http://www.imagesofengland.org.uk/Details/Default.aspx?id=213944 Historic England. "Details from image database (213944)"]
* [http://www.liverpool.engineeringwalks.com/LiverpoolEngWalk/9.html Oriel Chambers on Liverpool Engineering Walk Site]
</div>

==הערות שוליים==

קטגוריה:ליברפול: מבנים
קטגוריה:אנגליה: מבנים רשומים דרגה II*
הוגו מרום

הוגו מרום (9 באוקטובר 1928 – 7 בינואר 2018) היה ממייסדי חיל האוויר הישראלי ובעברו טייס תובלה בחיל, היה מפקדה הראשון של טייסת 110. שימש כטייס הניסוי הראשון של משרד הביטחון, טייס אווירובטיקה ומתכנן שדות תעופה.

==ביוגרפיה==
נולד בעיר ברנו שבצ'כוסלובקיה בשם Hugo Meisl. ביולי 1939, חודשיים לפני פרוץ מלחמת העולם השנייה נשלח עם אחיו לליברפול, אנגליה, במסגרת הקינדר-טרנספורט שאורגן על ידי ניקולס וינטון. כל בני משפחתו שנשארו בצ'כיה, למעט בת-דודה אחת נספו בשואה. 

בשנים 1945-1944 השתתף בגדנ"ע אוויר של חיל האוויר המלכותי. עם סיום המלחמה שב לצ'כיה ולמד הנדסת מכונות.

בתחילת 1948, עם פרוץ מלחמת העצמאות, התנדב וגויס לקורס טיס בחיל האוויר הצ'כי, יחד עם חברו ג'ו אלון. בחודש פברואר 1949 הגיע לישראל עם טייסים צ'כים נוספים ושובץ בטייסת 100 גף ג', בבאר שבע. קיבל פיקוד על גף ג' בטייסת בטרם קבלת דרגה וכנפי טיס בחיל האוויר הישראלי. בתקופת המלחמה השתתף במבצעים בנגב והקים את ביתו בירושלים.

לאחר המלחמה לקח חלק בהקמת בית הספר לטיסה של חיל האוויר בבסיס סירקין ואף השתתף כחניך בקורס הטיס הראשון שנערך בו. 

בשנת 1953, לאחר שירות של מספר שנים כמדריך בבית הספר לטיסה, נבחר להקים את טייסת 110 אשר הפעילה בבסיס חצור את מטוסי המוסקיטו שנקנו מהבריטים.

לאחר שחרורו מצה"ל מונה לטייס הניסוי של משרד הביטחון. בין השנים 1959 ו-1964 ביצע ניסויי טיסה בכלי טיס רבים שרכש חיל האוויר, בהם מטוסי פוגה מגיסטר, סטרטוקרוזר ואחרים.

משנת 1964 החל לייעץ בתחום תכנון שדות תעופה בישראל ובעולם במסגרת חברת "הוגו מרום יועצי תעופה" שהקים. להוגו מרום 22,000 שעות טיסה, מתוכן 9,500 שעות טיסה כטייס ניסוי. הטיס 156 סוגים שונים של כלי טיס.

נפטר ב-7 בינואר 2018.

== קישורים חיצוניים ==
* 
* 
* 
* [http://tkumatosky.org/profiles/details/72 הוגו מרום] באתר מתקומה לשחקים
* 
* 

==הערות שוליים==

קטגוריה:רבי-סרנים בצה"ל
קטגוריה:טייסי חיל האוויר הישראלי
קטגוריה:עולים לאחר קום המדינה: 1948–1950
קטגוריה:טייסי ניסוי ישראלים
קטגוריה:עובדי משרד הביטחון
קטגוריה:ישראלים שנולדו ב-1928
קטגוריה:ישראלים שנפטרו ב-2018
קטגוריה:אישים הקבורים בבית הקברות קריית שאול
Egg & Egli

Egg & Egli היא מכונית פתוחה בעלת מנוע בעירה פנימית, אשר יוצרה על ידי מהנדס הרכב השווייצרי Rudolf Egg, באמצעות קרן שמימן הבנק השווייצרי "Egli", בין השנים 1896–1919 בציריך, שווייץ

==היסטוריה==
בשנת 1893 בנה רודולף אג רכב לשימושו הפרטי.

בשנת 1894 עברה חברת "Egg & Egli" ל-Wollishofen (שכונה של ציריך), ושינתה את שם החברה ל"Motorwagenfabrik Excelsior". בנוסף לכלי רכב, החברה ייצרה מנועים למטוסים שווייצרים.

לאחר שנת 1919 רודולף אג עבר לסחור במכוניות יצרן הרכב הצרפתי רנו.

==תצורות "Egg & Egli"==
* תלת אופן - יוצר משנת 1896
* 4 גלגלים - יוצר משנת 1899 (הדגמים היו דומים לדגמי אולדסמוביל Curved Dash שיוצרו בדטרויט, ארצות הברית)

==קישורים חיצוניים==

==הערות שוליים==

קטגוריה:דגמי מכוניות שהושקו ב-1896
קטגוריה:מכוניות מיקרו
קטגוריה:מכוניות קבריולה
עונת 1943/1944 בליגת ארץ ישראל בכדורגל

עונת 1943/1944 בליגת ארץ ישראל בכדורגל (כונתה גם ליגה א או ליגה מלחמתית) הייתה העונה התשיעית של הליגה הבכירה בכדורגל בארץ ישראל במהלך תקופת המנדט.

העונה חזרה לאחר הפסקת העונה שעברה.
הליגה הייתה הליגה הבכירה שהתקיימה בארץ ישראל בשנים אלו, ומתחתיה שיחקו בליגה ב'.

העונה החלה ב-11 בספטמבר 1943 והסתיימה ב-1 ביולי 1944.

על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.

בליגה היו 14 קבוצות ממספר מחוזות שונים, וזו הייתה תחרות הליגה הגדולה והארוכה ביותר ששוחקה עד לשנה זו.

בתום העונה סיימה הפועל תל אביב במקום הראשון וזכתה באליפות, למרות שלא כל המשחקים הושלמו.
בעונה זו לא היו ירידות ליגה.

מלך השערים בעונה זו היה וורנר כספי ממכבי נתניה שכבש 15 שערים.

==טבלת הליגה==

{| class="wikitable sortable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||הפועל תל אביב||21||17||3||1||76||11||37
|-
|2||מכבי רחובות||25||16||5||4||62||36||37
|-
|3||מכבי נס ציונה||22||14||3||5||63||31||31
|-
|4||מכבי תל אביב||21||13||2||6||62||27||28
|-
|5||הפועל פתח תקווה||23||13||1||9||67||32||27
|-
|6||מכבי נתניה||20||11||5||4||47||38||27
|-
|7||הפועל רמת גן||25||9||7||9||61||55||25
|-
|8||בית"ר תל אביב||22||11||0||11||48||43||22
|-
|9||מכבי ראשון לציון||22||9||1||12||46||48||19
|-
|10||הפועל רחובות||21||8||3||10||31||41||19
|-
|11||הפועל ראשון לציון||22||6||4||14||39||87||16
|-
|12||הכח תל אביב||22||5||5||12||25||45||15
|-
|13||מכבי אבשלום פתח תקווה||23||5||2||16||32||73||12
|-
|14||הפועל הרצליה||22||1||1||20||16||100||3

|}

== הערות שוליים ==

קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1943
קטגוריה:תחרויות כדורגל ב-1944
Bitch I'm Madonna

Bitch I'm Madonna (בעברית: כלבה אני מדונה) הוא סינגל שהוקלט על ידי הזמרת האמריקאית מדונה, בשיתוף הראפרית הטרינידדית ניקי מינאז'. השיר, מתוך אלבומה ה-13 של מדונה, Rebel Heart, יצא לאור ב-15 ביוני 2015 כסינגל השלישי מתוך האלבום, והיה ללהיט הגדול ביותר ממנו.

השיר עוסק בשמחה שמשרה מדונה על סביבתה. הווידאו קליפ הנלווה הפך לוויראלי בכל העולם, ובסופו ניתן לראות את מדונה, כשהיא חובשת כובע, ועליו כתובה המילה "שלום".

השיר הגיע למקום ה-84 במצעד הבילבורד הוט 100, הראשון במצעד שירי הדאנס קלאב, וה-58 במצעד שבקנדה.

== רקע וכתיבה ==
השיר נכתב על ידי מדונה, דיפלו, אריאל ראצ'שייד, מוזלה, טובי גד, ניקי מינאז' וסופי והופק על ידי מדונה, דיפלו וסופי. עם יציאתו, עורר השיר מחלוקות רבות בכל אתרי המוזיקה מכיוון שהיה פרובוקטיבי למדי ובנוסף לכך, גרם להד תקשורתי שבעקבותיו פורסמו כתבות רבות.

ישראל זכתה להתייחסות רבה באותו ארה, מכיוון שבסופו של הקליפ חבשה מדונה כובע ועליו הייתה כתובה המילה "שלום", ובנוסף לכך, גם בתחילת הקליפ של "Ghosttown", הייתה כתובה המילה "אזהרה", בשפות רבות וביניהן גם בשפה העברית.

בסמוך לצאתו של השיר הוציאה מדונה ארבעה עשר רמיקסים שונים לשיר, שנעשו על ידי דיג'יים רבים.

== וידאו קליפ ==
כאשר הכריזה מדונה שהשיר הוא הסינגל השלישי מתוך האלבום, היא גם אישרה את יציאת הווידאו קליפ הנלווה של השיר. היא העלתה פוסט באינסטגרם, ואמרה כי: "הקליפ שצילמתי יהיה הפתעה עבור מעריצי ומבקרי המוזיקה." השוואות רבות נעשו בין משתתפי הקליפ הזה לקליפ של "Bad Blood", של טיילור סוויפט. מדונה גם פרסמה תמונות מהקליפ, ובהן היה ניתן לראות את שיערה, כשהוא צבוע בוורוד, ואותה לובשת בגדים פרובוקטיביים. בנוסף לכך, כמה מאנשיה של הזמרת העלו טיזרים נוספים. הצילומים התקיימו בקומות העליונות של מלון סטנדרד בניו יורק, בניהולו של יונס אוקרלונד שאמר כי:

בקליפ ניתן לראות את מדונה, כשהיא בחדר צר וארוך. לאורכו של הקליפ מתקדמת מדונה אל דלת היציאה, ובדרך נתקלת באנשים בסיטואציות שונות. הסיטואציה שזכתה למרבית תשומת הלב בשל היותה הפרובוקטיבית ביותר, הייתה זו שבה היה ניתן לראות שתי נשים עירומות למחצה, בתוך אמבטיה. בקליפ השתתפו אמנים כגון: מיילי סיירוס, קניה וסט, קייטי פרי, ביונסה, ניקי מינאז' וריטה אורה.

הקליפ זכה להצלחה עולמית, ונכון לדצמבר 2017, מונה הצפיות שלו עומד על כ-258 מיליון צפיות, דבר אשר הופך אותו לנצפה ביותר שלה.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!פולין (ZPAV)
|זהב
|10,000
|-
! colspan="3" |סיכום
|-
!בכל העולם
|
|450,000
|}

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!אוסטרליה
| rowspan="3" |15 ביוני 2015
| rowspan="5" |הורדה דיגיטלית <small>(רמיקס EP)</small>
| rowspan="5" |אינטרסקופ
|
|-
!גרמניה
|
|-
!יפן
|
|-
!קנדה
| rowspan="2" |16 ביוני 2015
|
|-
!ארצות הברית
|
|}

== קישורים חיצוניים ==

== הערות שוליים ==

קטגוריה:שירי מדונה
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי דיפלו
קטגוריה:שירים שנכתבו על ידי טובי גד
קטגוריה:שירים שנכתבו על ידי מדונה
קטגוריה:שירים שנכתבו על ידי מוזלה
קטגוריה:שירים שנכתבו על ידי ניקי מינאז'
קטגוריה:שירים שהופקו על ידי דיפלו
קטגוריה:שירים שהופקו על ידי מדונה
קטגוריה:וידאו קליפים שבוימו על ידי יונס אוקרלונד
קטגוריה:שירי הייפרפופ
קטגוריה:שירי מוזיקת דאנס אלקטרונית
קטגוריה:סינגלים בהוצאת אינטרסקופ רקורדס
Your Type

Your Type (בעברית: הטיפוס שלך) הוא שיר של הזמרת הקנדית קארלי ריי ג'פסן. השיר יצא לאור ב-9 בנובמבר 2015 כסינגל השלישי מתוך האלבום השלישי של ג'פסן, Emotion.

שיר זה הוא שיר סינת'-פופ בהשראת שנות ה-80 על אהבה נכזבת. הבלדה מוצאת את ג'פסן מביעה את התעניינותה בקשירת מערכת יחסים רומנטית עם מישהו, למרות אמונתה שהיא אינה הטיפוס שלו וחוקרת את מושג האהבה הנכזבת.

== ביקורת ==
באתר המוזיקה Stereogum זכה השיר לסיקור מקיף.<ref></ref>

== הופעות וקידום ==
ב-1 במאי הופיעה ג'פסן עם השיר בתערוכה בבייג'ינג, סין. היא הופיעה עם השיר גם בתוכנית "Late Night" עם סת' מאיירס.

==מיקומי שיא==

== קישורים חיצוניים ==

== הערות שוליים ==

קטגוריה:שירי קארלי ריי ג'פסן
קטגוריה:שירים באנגלית
קטגוריה:שירים שנכתבו על ידי קארלי ריי ג'פסן
קטגוריה:שירים שנכתבו על ידי קרל פאלק
קטגוריה:שירים שנכתבו על ידי רמי יעקב
קטגוריה:שירים שהופקו על ידי רמי יעקב
קטגוריה:סינגלים בהוצאת 604 רקורדס
קטגוריה:סינגלים בהוצאת אינטרסקופ רקורדס
יחסי איראן–טורקיה

יחסי איראן–טורקיה (בפרסית: روابط ایران و ترکیه, בטורקית: İran-Türkiye ilişkileri) הם היחסים הבילטרליים בין הרפובליקה האסלאמית של איראן ובין הרפובליקה הטורקית.

במשך השנים, היחסים בין איראן לטורקיה היו שלווים, אך לעיתים היו גם מתוחים. איראן וטורקיה הן שותפות סחר גדולות. לאיראן ולטורקיה ישנה השפעה הדדית כבדה זו על זו, בשל הקרבה הגאוגרפית, היחסים הלשוניים והאתניים והיבטים תרבותיים רבים משותפים.

==היסטוריה==
[[נשיא טורקיה מוסטפא כמאל אטאטורק עם רזא ח'אן באנקרה. 1934]]ב-22 באפריל 1926, נחתם בטהראן הסכם הידידות הראשון בין איראן לטורקיה.
ב-23 בינואר 1932, נחתם הסכם הגבול הראשון בין איראן לטורקיה בטהראן, במסגרתו בוצעו מספר שינויים בגבול איראן–טורקיה.

בין ה-16 ביוני ל-2 ביולי 1934, ביקר רזא ח'אן, השאה של איראן בטורקיה יחד עם בכירים נוספים ובהם הגנרל חסן ארפה, בהזמנתו של מוסטפא כמאל אטאטורק. ח׳אן התרשם מאוד מתוצאות הרפורמה במודרניזציה של הרפובליקה וראה בכך דוגמה לארצו.

ב-8 ביולי 1937, נחתם הסכם ידידות בין טורקיה, איראן, עיראק ואפגניסטן. הסכם זה נקרא ״הסכם סעדאבאד״. מטרת ההסכם הייתה להבטיח ביטחון ושלום במזרח התיכון.
באוגוסט 1955, נוסדה ארגון האמנה CENTO, הכללה הסכם ביטחון הדדי בין איראן, טורקיה, עיראק, פקיסטן ובריטניה.
ביולי 1964, הוקמה ״המועצה האזורית לפיתוח״ שמטרתה הייתה לקדם פרויקטים כלכליים משותפים בין איראן, טורקיה ופקיסטן.

תקופה של מתח בין המדינות עברה עם ההפיכה באיראן ב-1979, שגרמה לשינויים משמעותיים באיראן ובמצב הקיים במזרח התיכון.

===מאז האביב הערבי===
איראן תומכת בתקיפות בממשלת סוריה בהנהגתו של הנשיא בשאר אל-אסד, בעוד טורקיה תומכת באופוזיציה הסורית. היעדים הגאו-פוליטיים של איראן בסוריה ובעיראק הביאו להגברת החשדנות בין שתי המדינות.

יחסי איראן-טורקיה השתפרו עם המשבר הדיפלומטי של קטר, כאשר איראן וטורקיה תמכו בקטר במשבר הדיפלומטי עם ערב הסעודית ואיחוד האמירויות הערביות.

דבר נוסף שחיזק את יחסי שתי המדינות הוא התנגדותן להקמת מדינה כורדית, בעקבות משאל העם על עצמאות כורדיסטן העיראקית.

==הגרעין האיראני==
במאי 2010, ראש ממשלת טורקיה רג'פ טאיפ ארדואן ערך ביקור לא מתוכנן בטהראן, בתיאום עם נשיא ברזיל לולה דה סילבה, כדי להסכים למיקור חוץ של העשרת האורניום האיראני לארצו כדי למנוע סנקציות נוספות על איראן.

אחרי לחץ גובר של בריטניה וארצות הברית לתמוך בסנקציות נגד איראן, אמר ארדואן: ״למעשה, אין כיום נשק גרעיני באיראן, אבל לישראל, שגם היא ממוקמת באזורנו, יש נשק גרעיני. טורקיה היא אותו מרחק משתיהן. מה אמרה הקהילה הבינלאומית נגד ישראל עד כה? זה עליונות החוק או חוק הממונים?״.

==משבר הטילים של נאט"ו==
טורקיה, חברת נאט"ו, אירחה את הקמתה של מערכת הגנה של טילים של נאט"ו בספטמבר 2011. הקמת מערכת היוותה משבר ביחסים בין טורקיה לאיראן. איראן טענה כי מערכת טילים זו היא ״מזימה אמריקאית״ שנועדה להגן על ישראל מפני כל מתקפה נגד ישראל, אם ישראל תכוון למתקני הגרעין של איראן.

טורקיה הצהירה כי מערכת נאט"ו אינה גורמת לאיום על אומה, ולא מכוונת לאומה מסוימת

==קשרי מסחר==
איראן וטורקיה מקיימות קשרי מסחר וכלכלה טובים מאוד. שתי המדינות הן חלק מהארגון לשיתוף פעולה כלכלי.

הסחר בין שתי המדינות הולך וגדל. בשנת 2005, הסחר עמד על כ-4 מיליארד דולר לעומת 1 מיליארד דולר בשנת 2000.

==קישורים חיצוניים==

* [https://www.inss.org.il/he/wp-content/uploads/sites/2/2018/02/טורקיה-ואיראן.pdf טורקיה ואיראן: מטוטלת היחסים של שתי מעצמות אזוריות], המכון למחקרי ביטחון לאומי

==הערות שוליים==
עונת 1944/1945 בליגת ארץ ישראל בכדורגל

עונת 1944/1945 בליגת ארץ ישראל בכדורגל (כונתה גם ליגה א) הייתה העונה העשירית של הליגה הבכירה בכדורגל בארץ ישראל במהלך תקופת המנדט.

באותה עונה הוחלט כי הליגה תחולק לשני מחוזות - צפון ודרום, ונקבע כי משחק בין 2 האלופות המחוזיות יכריע את גורל אליפות ארץ ישראל.

העונה החלה ב-2 באוקטובר 1944 והסתיימה בנובמבר 1945.

על ניצחון במשחק הוענקו שתי נקודות ונקודה בודדת הוענקה על תיקו. במידה והיה שוויון בנקודות, נקבע הדרוג בטבלה על פי ממוצע השערים.

בליגה במחוז צפון שיחקו 8 קבוצות (7 למעשה בשל פרישתה של הפועל הרצליה מהליגה).
בליגה מחוז דרום שיחקו 7 קבוצות.

בתום העונה זכתה הפועל תל אביב באליפות מחוז הצפון ובית"ר תל אביב באליפות מחוז הדרום.

משחק הגמר בוטל ולא הוכרזה אלופה לליגה בעונה זו.
סיבת ביטול משחק הגמר שנוייה במחלוקת, כאשר אנשי בית"ר טוענים כי בשל חוזקה של קבוצתם פחד מרכז הפועל אשר שלט בגופי ההתאחדות לקיים משחק זה ולהפסיד לבית"ר תל אביב.

בעונה זו לא היו ירידות ליגה.

משה ליטבק ממכבי רחובות היה מלך השערים של מחוז דרום בעונה זו עם 12 שערים, והרצל פריצנר ממכבי תל אביב היה מלך השערים של מחוז צפון עם 10 שערים.

==טבלת הליגות==
===מחוז צפון===
{| class="wikitable sortable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||הפועל תל אביב||10||8||2||0||28||8||18
|-
|2||הפועל רמת גן||10||5||3||2||29||16||13
|-
|3||הפועל חיפה||12||5||3||4||24||19||13
|-
|4||מכבי תל אביב||11||4||3||4||19||16||11
|-
|5||הפועל פתח תקווה||11||4||2||5||14||13||10
|-
|6||מכבי אבשלום פתח תקווה||12||3||1||8||9||32||7
|-
|7||מכבי נתניה||12||3||0||9||21||40||6
|-
|8||הפועל הרצליה||-||-||-||-||-||-||-
|}

===מחוז דרום===

{| class="wikitable sortable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||בית"ר תל אביב||10||9||1||0||33||9||19
|-
|2||מכבי רחובות||10||6||1||3||22||11||13
|-
|3||מכבי ראשון לציון||12||5||2||5||23||21||12
|-
|4||מכבי נס ציונה||11||5||1||5||16||18||11
|-
|5||הפועל רחובות||11||5||0||6||29||26||10
|-
|6||הפועל ראשון לציון||10||4||1||5||16||19||9
|-
|7||הכח תל אביב||10||0||0||10||5||40||0

|}

== הערות שוליים ==

קטגוריה:עונות בליגה הארצית בכדורגל בארץ ישראל
קטגוריה:תחרויות כדורגל ב-1944
קטגוריה:תחרויות כדורגל ב-1945